דוד שמחון

הרב דוד שמחון הוא רב שכונת קריית היובל בירושלים ומנהל התיכון בישיבת ירושלים לצעירים. לשעבר יו"ר הדירקטוריון בחברת פרזות. כיהן בעבר כרב  שירותי הכבאות וההצלה וכחבר מועצת עיריית ירושלים.

ביוגרפיה

שירת בצבא בחיל השריון, במהלך שירותו יצא לחופשת לימודים בישיבת מרכז הרב והוסמך לרבנות. במילואים שירת כמפקד גדוד שריון בדרגת סגן-אלוף. בראשית שנות השמונים הקים גרעין תורני בשכונת קריית יובל, בעצת רבו הרב אברהם אלקנה כהנא שפירא, ולאחר מספר שנים נתמנה לרב  השכונה, תפקיד בו הוא מכהן עד היום.

שימש במשך שנים כר"מ בישיבת ירושלים לצעירים, וכיום מנהל את התיכון בישיבה ומעביר שיעורים במחשבת ישראל. כיהן כחבר מועצת עיריית ירושלים מטעם המפד"ל, והיה מחזיק תיק החירום בעיר, הממונה גם על שירותי הכבאות וההצלה העירוניים. במסגרת תפקיד זה, נחשף לצורך בתקן רב לשירותי הכיבוי, ופעל לתיקנונו. משנוצר תקן זה, אייש אותו בהתנדבות. 

במשך למעלה מעשור (עד שנת 2015) כיהן כיו"ר דירקטוריון בפרזות, חברה ממשלתית ישראלית שעיסוקה העיקרי הוא אכלוס וניהול יחידות דיור ציבורי וניהול בתי דיור מוגן בירושלים.

נשוי ומתגורר בשכונת קריית יובל בירושלים.

קישורים חיצוניים
 
 שיעור בכנס התעוררות לזכר הרב עובדיה יוסף, באתר ערוץ מאיר. 
 אחדות בעם ישראל, שיעורו של הרב שמחון באתר ישיבה.

הערות שוליים

רבני ישיבת ירושלים לצעירים
ירושלים: רבני שכונות
חברי מועצת העיר ירושלים
בוגרי ישיבת מרכז הרב
דירקטורים ישראלים
תלמידי הרב אברהם אלקנה שפירא
רבני הציונות הדתית בישראל
מפקדי גדודים בחיל השריון
סגני-אלופים בצה"ל